Mesterskabet blev vundet af Sverige, som i finalen vandt 25-23 over Spanien. Det var Sveriges anden EM-titel – den første blev vundet ved det første EM i 1994 – og Spanien vandt sølvmedaljer for andet EM i træk. Bronzemedaljerne gik til Tyskland, der dermed for første gang i EM sluttede blandt de tre bedste hold. I bronzekampen vandt tyskerne 30-28 over de forsvarende europamestre fra Rusland.